All-Ireland Senior Football Championship

All-Ireland Senior Football Championship, irlanderaz Craobh Shinsear Peile na hÉireann (euskaraz Irlanda Osoko Futbol Gaeliko Senior Txapelketa) Irlandako futbol gaeliko kanporaketa bidezko txapelketa nagusia da. Udaldeko hilabeteetan zehar Gaelic Athletic Association erakundeak antolatutako txapelketa da, urtero irailaren hirugarren edo laugarren igandean Dublingo Croke Park zelai mitikoan ospatu ohi den All-Ireland Football Final finalak amaiera ematen diolarik. Azken hau Irlanda osoan biziki jarraitua eta zaletu ugari dituen ekitaldia delarik. Txapelketa honetako eta finalaren irabazlea Sam Maguire Kopa kopa bereganatu ohi du. Txapelketaren babesleak SuperValu, Ulster Bank eta Vodafone dira.

Formatua 
Irlanda konderri bakoitza bere probintziako txapelketan lehiatu ohi da. Probintzietako lau txapelketak Munster, Leinster, Ulster eta Connacht probintzietakoak dira (azken horretan Londres eta New York hirietako taldeek ere parte hartzen dutelarik). Probintzia mailako txapelketa hauek partidu bakarreko kanporaketa zuzenaren bidez funtzionatzen dute, eta maiatza, ekaina eta uztaileko hilabeteetan zehar jokatu ohi dira. Probintzia Txapelketa bakoitzeko irabazleek All-Ireland Series delakoetan bere lekua lortzen dute, All-Ireland Series direlako hauek, All-Ireland Football Championship txapelketako kanporaketa fase finala osatzen dute eta abuztua eta irailean jokatu ohi dira.

Aurreko aldiko Probintzia Txapelketetan porrot egin duten 28 taldeei All-Ireland Series edo fase finalera iragateko bigarren aukera bat ematen zaie, hau sailkapen serien bidez burutzen da. Sailkapen serie hauek ekaina eta uztaila bitartean jokatu ohi dira, gisa honetara:
 1. Txanda: Probintzia finalerdietan egon izandu ez diren 16 taldeek partidu bakarreko kanporaketa bat jokatu ohi dute. 8 galtzaileak behin betiko kalean gelditzen dira. Aldiz, 8 irabazleak 2. Txandara igarotzen dira.
 2. Txanda: 1. Txandako 8 irabazleak probintzia finalerdietako 8 galtzaileen aurka partida bakarrera jokatu ohi dute.
 3. Txanda: 2. Txandako 8 irabazleak euren artean partida bakarreko kanporaketa bat jokatu ohi dute.
 4. Txanda: 3. Txandako 4 irabazleak probintzia finaletako 4 galtzaileen aurka jokatu ohi dute.

All-Ireland Series:
 Final laurdenak: Sailkapeneko 4. Txandako 4 irabazleak Probintzia Txapelketetako irabazleen aurka partida bakarreko kanporaketan lehiatu ohi dira.
 Finalerdiak: Final laurdenetako irabazleak euren artean partida bakarrera lehiatu ohi dira.
 All-Ireland Final: Iraileko 3. Igandean finalerdietako 2 talde irabazleak euren artean lehiatu, eta ondoren urte horretako All-Ireland Champion ("Irlanda Osoko Txapelduna") koroatzen da. Dublin hiriko Croke Park zelai mitikoan jokatu ohi da.

Estadio nagusiak

Irabazleak urtez-urte

Taldeak lortutako txapelketen arabera

Ikus gainera 
 National Football League
 Futbol gaeliko
 Elkarte Atletiko Gaeliko

Kanpo estekak 
 Gaelic Athletic Association - Elkarte Atletiko Gaeliko erakundearen webgune ofiziala  
 All-Ireland Senior Football Championship txapelketaren sailkapena eta argibideak irakurgai 

Futbol gaelikoa
Joko gaelikoetako txapelketak